PORUCHA BEZVEDOMIA

Stanislav Hoferek

Autor

Vydavateľ

Licencia

Vydanie

GKBN

Stanislav Hoferek

Greenie knižnica

CC–BY–NC–ND

Prvé (2019)

101100

O knihe

Porucha bezvedomia je básnická zbierka plná myšlienok. Nejde o studňu krásnych metafor, ale o kritický pohľad na spoločnosť so všetkými výhodami i nevýhodami. Básne sú často absurdné, netypické, vykopané z inej dimenzie a časopriestoru. Sporné témy striedajú spornejšie a určitý výsmech siaha tak k politike, ako i ku každému obyvateľovi tejto planéty.

Zbierka je zároveň pretkaná humorom i smútkom. Protiklady ukryté do rýmov i myšlienok. V textoch možno nájsť jasné a zrozumiteľné názory autora aj na najznámejšieho slovenského kapitána, homeopatiká, najrôznejších nepríjemných bláznov a nepochopenia. Čistá porucha bezvedomia. Logicky hlúposť, ale nie všetko musí mať svoju logiku.

Obsah

KRÍZA BEZVEDOMIA 1

O knihe 2

Obsah 3

Ako to všetko začalo 4

Ban a nová republika! 5

Sociálne siete 7

O múzach a ľuďoch 9

Cisárové nové šaty 10

Podprahové kúrenie 11

ePub útočí! 12

Veselovážna lyrickoepická poéziopróza 13

Rituálna vražda čajovou lyžičkou 14

Boh vytvoril nudu. A Ľuboša Blahu. 15

Nová stávka 17

Minulosť 18

Ja sa zmením! 19

Dopravná značka 20

Diagnóza 21

Kríza bezvedomia 22

Zjem aj vlek 23

Budúcnosť si nepamätám 24

Šialenosť na entú (Slovenský Národný SkoroRokfort) 26

Dutohlav Horalka 27

Útok na zásuvku 28

Soundtrack zlomenej varechy 30

Homeopatia zachránila život 32

Homeopatická liečba 33

Nenormálne ťažká úloha 34

Kulturblog 35

Delenie 36

Ako to všetko začalo

Veselo i veselo

na témy celkom vážne

čo sme a kým chceme byť

to sa nezmestí do básne

Slivovicu z kalerábov

nám servírujú mocní

hľadajú k sebe nových pávov

priamo zo škôl pomocných

Ban a nová republika!

Prosím si jeden malý zázrak

z Európskej únie

skôr ako vyviniem nátlak

nech Slovensko odíde

Pletieme piate cez deviate

dnes chceme nových nepriateľov

Slovensko hlúposťou posiate

pri dávkach povie veľké "WOW"

Nadávame na tých, čo nás nerozkradli

tých svojich si jednoducho nedáme

budeme tolerovať "military bratři"

nie však slobodu. Tú "už poznáme"

V mene nepochopenej demokracie

chováme miniHitlera na prsiach

spasie nás, alebo z pasie

vytrasie dobro v našich dušiach

Všade sú aj krásne, dobré chvíle,

Ľuboš Blaha im dal práve Ban

v rámci táborov a liturgie

zrazu chce byť každý sám

Dostaneme cenzúrou po prstoch

kým prasa bradavičnaté oslavuje

máš názor? Zomrieš. Skús to!

Na nepriateľa ťa preoperuje...

Sociálne siete

Máme svoje sociálne siete

sme sociálne prípady

je to farebnejšie, viete

ako čumieť do záhrady

Kto s kým a za koľko lajkov

Démon súhlasu znovu súhlasí

ani kapitán s veľkou vlajkou

dnes vraj nepôjde do basy

Tam by bol bez publika

bez národných ovečiek

blbne fyzika i genetika

hlavne že alkohol je liek

Dnes pozerám na reklamy

pod piatimi sú Fejsbúky

zväčšuje sa objem slamy

zavŕtava sa do hĺbky

Bacha, voľakde jednotka

jasné, Unicef lotéria

predstavivosť moja, krotká

tam už hľadala úchyla

Sme správcami svojej plochy

kým pod nohami tečie svet

nehybne čakáme, ako sochy

na svet, ktorý nevidieť

O múzach a ľuďoch

Múza je dnes na obede

na pracovnom stretnutí

a tak píšeme čo vieme

hlavne, že nás to nenudí

Príde zajtra? Ako Godot?

Alebo jej zhorel vlak?

Budem písať ako robot?

Alebo to nechám tak?

Múza má ohnivú vodu v kolene

a ja sa smejem, že jej to páli

nevadí, som na druhej zmene

kam ma poslali dymové signály

Cisárové nové šaty

Cisárové nové šaty

zas podľahli zdaneniu

ďaleko je do výplaty

kvôli tomu trápeniu

Isto za to môžu myši

zožrali si USB

cisár, ukrytý je v skrýši

čo bude mať na sebe?

Podprahové kúrenie

Pod prahom bolesti

ma niečo hreje pri srdci.

Raz to muselo prísť.

Z vnútra prichádza zvláštny rozkaz:

zmiznúť, no neodísť...

ePub útočí!

Au, to je ohromná bolesť

padla mi na nohu e-kniha

musia má rýchlo odviezť

skôr, než ju v hneve prečítam

Veselovážna lyrickoepická poéziopróza

Nehanbím sa, že to myslím veselo

hovorím to tu celkom vážne

akoby sa už nesmelo

dať posolstvo do básne

O tom, čo sa stalo inak

ako vymyslel múdry pán

ktorý má zlato v hrdle i duši

a tak nenecháva dvere dokorán

Rituálna vražda čajovou lyžičkou

Deviati tvrdili

že je to nemožné

desať sa ich na zemi krúti

Ten drobec z Matrixu

čo cookies neberie

za svojou lyžicou smúti

Už žiadne LSD

len občas maličký

dráčik v obývačke

Ten kto je bez viny

odviaty vetrom

je rocker na kamennej dlážke

Boh vytvoril nudu. A Ľuboša Blahu.

Boh vytvoril nudu

(vraj z nízkeho pudu)

a tak, čo nám ostáva...

Modlitba za zmenu

často očiernenú

tak vitaj, Ľuboš Blaha

Nuda rýchlo zmizla

hneď bolo veselo

obetiam vyvražďovania

S lokálnym Hitlerom

sa tento náš človek

dal do fotografovania

Našiel nepriateľov

v každej diskusii

ostatní musia banovať

Kráľ ľudských kontajnerov

nikdy si neskúsi

z demokracie sa radovať

Všetko tí a hentí

on je dokonalý

tak ako Stalin, jeho vzor

Tímlíder "Agenti dementi"

ktorí pri ňom stáli

je to červený conquistador

Nová stávka

Pozor, je tu nová stávka!

Kto prvý odíde zo Smeru?

Alebo... aká pretvárka

ešte neškodí charakteru?

Od hnedých miznú iné farby

smejú sa usdvedčeným z podvodu

nevadí, však nie je hanby

postaviť sa na čelu sprievodu

Komando plné idiotov

komunisti a tí druhí

s podporou Dankov a Slotov

ku ktorým Kotleba zablúdi

Minulosť

V rámci boja proti minulosti

padáme dvakrát do tej istej rieky

lámeme si všetky zdravé kosti

však sme drsní, nie sme mäkkí

Bojujeme proti tomu, čo sa stalo

však nám sa to stať vôbec nemôže

zrazu je dejepisu a myslenia málo

Hitler číslo 23 sighted, pomôž bože!

Ja sa zmením!

Ja sa zmením! Ja sa zmením!

Kričí mladík každý deň

aj preto prvé kolo zmeny

pripravuje už rok o týždeň

Dnes predsa všetko dobre vieme

kráčame po skle svojich snov

preto poriadne zhejtujeme

tých, čo nás majú za bláznov

Dopravná značka

Dopravná značka

POZOR ČLOVEK

v mori samých debilov

Žiadna omáčka

ukrytá do viet

to by niektorých zabilo...

Človek domáci

trochu lesný

ale hlavne pán vesmíru

Znovu nestačí

byť dosť prísny

keď argumenty pominú

Diagnóza

Nie je potrebná iná strava

ani novo nájdená odvaha

stačí len zapnúť závity

Pretože diagnóza Dutá hlava

nám tu a tu zase premáva

nemám z toho plné pocity

Kríza bezvedomia

Niečo sa stalo! Niečo veľké!

Schytal to národný hromozvod!

A teraz bacha, bude to v telke

fašo za tradičnú rodinu má rozvod

Celé impérium aj so SITH lady

ide voľakde smer Bielorusko

nevymyslí na to vtip ani Joe Trendy

vládne nám dark side of Macko Uško

Vedomie má asi dlhú dovolenku

asi niečo typu "žirafa stajl"

zoštátni zas niekto verejnú mienku?

Alebo Fico na štyri bude FAIL?

Vraj bude ďalšia kríza, už dávno nebola

dôvodov je na to ako na kotlebošekoch

stačí jeden Hranol, nie je nutná ebola

a my môžeme hasiť po takých orechoch...

Zjem aj vlek

Tento vlek je fakt nechutný

nenávisť začína už na titulke

hurá Harabin, hurá Putin

to musí písať niekto po pilulke

Také, čo zatvoria čakry

zamedzia príjem kyslíku

ten netreba, sú to machri

ale stále to nemá logiku

Budúcnosť si nepamätám

Budúcnosť ľudstva si prosím

na kolieska alebo mesiačiky

za lyžičku a desať vagónov k tomu

na cédečko spolu s mačičkami

v malých dávkach a použitých bankovkách

ale do vlastnej plastovej tašky.

Mám s ňou plán

budúcnosť si nepamätám

rozrastrovaný almanach mi nedáva odpovede

baterka CR2032 hlási chybu 404

a tak ja, Malý John a morské víly

sádzame na rovnaké čísla.

Škoda, že 3,14 tak často nepadá

a tak celá rajská záhrada

nemá na stavebné povolenie.

Darmo štartujem presýpacie hodiny

po nežných dotykoch zvlhli

voda sa sypala a piesok nasával

spomienky...

na budúcnosť...

Šialenosť na entú (Slovenský Národný SkoroRokfort)

Andrej Danko prijal pozíciu profesora

obrany proti čiernej mágii

Pre dementorov vznikla nočná mora

zmijozeli sa zbláznili

Prišli celkom nové zaklínadlá

aj pavúky utekajú preč

McGonagalová z neho odpadla

Plavčan vytiahol z kimona meč

Dutohlav Horalka

Horiaca zápalka

môže spustiť požiar

Dutohlav Horalka

potrebuje nový stožiar

Musí prekonať sám seba

pridať ďalšie tri metre

chce ísť až do neba?

Koho myslí, že tam stretne?

Spomína Ježiša a Máriu

vraj šampiónov dobrej vôle

preto podporuje mafiu

a veselo pláva v etanole.

Útok na zásuvku

Otváram staré záznamy

zabudnuté škrabanice

ktoré znamenali svet.

Aký je kľúč na rozlúštenie?

Alebo kľúč ani niet?

Ódy na tých veľkých ľudí

ktorých si už nepamätám

v spomienkach si však prelietam

koľko sa srdce trápilo pre nich.

Pamätám na tie pocity

keď sa triaslo pero v ruke

s túžbou trhať spomienky

a pospájať ich inak.

Obrazy spojené fantáziou

neskúsenou mladosťou

písmená, čo znamenali svet

ukrytý pred školou a umývaním riadu

len tak, možno pre parádu

kde stvoriteľ bol len jeden

a ten

nemusel ráno vstávať

o piatej.

Spoznávam a zároveň nespoznávam

mýlia sa mi alfy a omegy

biele a čierne

na bielom papierovom lietadle

do sveta

fantázie.

Puzzle bežných dní

utorkov pred stredami

aj sobôt, ktoré neboli sobotami

ale aj tak mali niečo

do seba

i do mňa

Soundtrack zlomenej varechy

Prásk a šleha

trajektória od A po B

Dávid nechápe

Goliáš nasáva Mc Orechový výluh

a padá na zem

ako zmyslov

zjazvený

Je to tak pol na pol

na Sagana i Aladina

nad ktorými pršia hviezdy

zmočené okraje

galaxie

Veľký kormidelník to mieša

zlomenou varechou

konzumu a komunizmu

Posledný výstrel

nikto dobrovoľne

necíti

Varechy sa menia na kalachy

detstvo na iné detstvo

so zbraňou v ruke

bez autíčok a bábik

bez budúcnosti

bez vzdelania

bez pravdy

bez lásky a bez toho

čo robí človeka

človekom.

Bezpečne prichádza falošný pocit

bezpečia

pred sebou samím

o nás a bez nás

samotných...

Homeopatia zachránila život

Nový život a nové srdce

búcha už dva mesiace

Neumožnili to lepšie výplaty

len antikoncepciu robili homeopati

Homeopatická liečba

Ranná molekula pohľadu

jedna kvapka mesačného Svitu

Vraj to nevideli z Popradu

možno pre krajinu členitú

Cukor, voda a gram debility

tej majú zásoby na storočia

Neváhaj, vzorku daj si i ty

kým nás štyri atómy zotročia

Nenormálne ťažká úloha

Ako zamestnáš homeopata

od soboty do piatku?

Dáš mu v svojich produktoch

hľadať účinnú látku

Kulturblog

Ani blog

ani kultúra

iba zbierka bullshitov

Keď si blbý od kosti

a aj to hodíš na židov

Delenie

Polovica zo všetkého

ten má to a ona to

pre každého polovica filmu

polovica sušienok

Hlavná je tá spravodlivosť

podľa zákonov a súdu

obaja spolu prišli o poctivosť

teraz chce každý zabudnúť

Železná opona v kvetináči

oddeľuje kvety a korene

Table of Contents

K

O knihe 2

Obsah 3

Ako to všetko začalo 4

Ban a nová republika! 5

Sociálne siete 7

O múzach a ľuďoch 9

Cisárové nové šaty 10

Podprahové kúrenie 11

ePub útočí! 12

Veselovážna lyrickoepická poéziopróza 13

Rituálna vražda čajovou lyžičkou 14

Boh vytvoril nudu. A Ľuboša Blahu. 15

Nová stávka 17

Minulosť 18

Ja sa zmením! 19

Dopravná značka 20

Diagnóza 21

Kríza bezvedomia 22

Zjem aj vlek 23

Budúcnosť si nepamätám 24

Šialenosť na entú (Slovenský Národný SkoroRokfort) 26

Dutohlav Horalka 27

Útok na zásuvku 28

Soundtrack zlomenej varechy 30

Homeopatia zachránila život 32

Homeopatická liečba 33

Nenormálne ťažká úloha 34

Kulturblog 35

Delenie 36